আজি বিশ্ব নিউমোনিয়া দিৱস উপলক্ষে কোকৰাঝাৰৰ কচুগাঁও হাইস্কুলত নিউমোনিয়া ৰোগ সজাগতামূলক আৰু স্বাস্থ্য সজাগতামূলক ভাষণ এটাৰ আয়োজন কৰা হয়। এই ভষণটোৰ আয়োজন কৰে ৰেড হৰ্ন ডিভিজনৰ য়ুনিটৰ সেনা চিকিৎসা বিষয়াগৰাকীয়ে।
সেনা চিকিৎসা বিষয়াগৰাকীয়ে নিউমোনিয়া ৰোগৰ কাৰণ, উপসৰ্গ, পাৰ্শ্বক্ৰিয়াৰ সম্পৰ্কত বিদ্যালয়খনৰ শিক্ষক আৰু ছাত্ৰ-ছাত্ৰীসকলক অৱগত কৰায়।
সেনা চিকিৎসা বিষয়াগৰাকীয়ে ঘাইকৈ যুৱক-যুৱতীসকলক উপলক্ষ্য কৰি তেওঁৰ নিউমোনিয়া ৰোগ আৰু সামগ্ৰিক স্বাস্থ্য সজাগতামূলক বক্তব্য ৰাখে।
ভাৰতীয় সেনাই এনেধৰণৰ অনুষ্ঠানৰ আয়োজন কৰি দৈনন্দিন জীৱনত এটা সুস্থ দেহ আৰু সুস্থ মনসহ শাৰীৰিক যোগ্যতাৰ দৰ্শনক যে অনুসৰণ কৰে সেই বাৰ্তাই প্ৰকাশ কৰিছে। নিউমোনিয়া সজাগতামূলক ভাষণ অনুষ্ঠানটোত মুঠতে ২০০গৰাকী ছাত্ৰ-ছাত্ৰী আৰু শিক্ষকে অংশগ্ৰহণ কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
